8.1. IKhabhinethi lamukela ukuvakashela eNingizimu Afrika kukaSultan Husain Abubakar Syah waseTidore e-Indonesia. Ithimba laseTidore libandakanya uMuhammad Amnin Farouk, oyisizukulwane sikaTuan Guru, isishoshovu somzabalazo esaboshwa uhulumeni waseHolland, wasithumela esiqhingini iRobben Island ngowe-1780. UTuan Guru (Imam Adbullah bin Qadi Abdussalum) kanye nabanye abathathu ayehamba nabo baboshwa cishe iminyaka eyi-12 okwalandelwa ukugcinwa kwabo ekudingisweni eKapa, lapho aba negalelo elikhulu ekuthuthukiseni umphakathi wasendaweni ngokwakha i-mosque yokuqala. Izikhamizi eziningi zaseNingizimu Afrika zidabuka esizukulwaneni sakhe.